Sabiiti ewedde, South Africa yatongoza satelayiti yaayo eyokubiri, ku luno nga eva Baikonur mu Kazakhstan. Nga ogasseeko okulondoola eby’obulimi wamu n’enkola yebyentabula, satelayiti eno ejjakulondoola abantu abayingira n’abafuluma mu South Africa wamu n’obungi bwamazzi ku mabibiro n’ebidiba. Bino byonna birina okusobozesa ekitongole kyebyobulimi okufuna obubaka mu bwangu, nga kiyamba abalimi okugumira obuzimu mu makungula obuva ku kyeeya, embeera y’obudde embi, nebirala ebigwa bitalaze.
Nga ogasseeko okugonjoola ebyobulimi, satelayiti eno essibirwa okwongeza obungi bwa yintanenti obuliwo wamu n’obugenda okuva mu mukutu oguyita wansi w’amayanja.
SumbandilaSat yakolebwa ku muwendo gwa rand za South Africa obukadde 26 (eza Uganda obuwumbi nga 6 n’ekitundu) era nga esuubirwa okukola okusinga NIGICOMSAT, eyatongozebwa gavumenti ya Nigeria era nga erina okuddabirizibwa. Satelayiti endala, RASCOMSTAR, yatongozebwa mu 2007 ku lwamawanga ga Afirika 56 naye yafunamu obuzibu nga yakatongozebwa, era nga kati ekitundu ku yo tekikola
Bivudde mu The Industry Satandard
lug_Latn lug_Latn lug_Latn lug_Latn